id id de en zh ta ms ja pt id en zh ta id en id ms id id ms ms id id id id en id id en en zh en id en en en zh en zh zh ta ms ms en id es en en
Walimatulurus Perdana 3.0 Balik Pulau ringankan beban pasangan pengantin - ADUN | Buletin Mutiara
PULAU BETONG – Program Walimatulurus Perdana 3.0 Balik Pulau yang dianjurkan baru-baru ini menjadi pemudah cara bagi 10 pasangan pengantin melangsungkan perkahwinan.
Majlis tersebut merupakan anjuran bersama Majlis Agama Islam Negeri Pulau Pinang (MAINPP), Pusat Khidmat Dewan Undangan Negeri (DUN) Pulau Betong, Pusat Khidmat Parlimen Pulau Betong dan Masjid An-Nur Titi Teras.
Ahli Dewan Undangan Negeri (ADUN) Pulau Betong, Mohd. Tuah Ismail berkata penganjuran program berkenaan adalah bertujuan mempercepatkan proses ijab dan kabul (akad nikah) bagi setiap pasangan.
Tambahnya, program itu juga membantu meringankan beban kewangan pasangan pengantin selain memberikan perkhidmatan terbaik dalam menyempurnakan majlis walimatulurus.
“Pihak penganjur cuma mengenakan bayaran RM3,000 bagi setiap pasangan dan mereka boleh menjumput 500 orang tetamu untuk hadir ke majlis ini.
“Selain itu, kita juga menyediakan khidmat jurugambar, album bergambar, makan beradab, sambutan kompang dan sebagainya… ibu bapa pengantin cuma perlu menyambut tetamu, itulah antara pemudah cara yang disediakan oleh penganjur,” ujar beliau ketika ditemui Buletin Mutiara baru-baru ini.
Hadir sama, Timbalan Ketua Menteri I, Dato’ Ir. Ahmad Zakiyuddin Abdul Rahman serta Ahli Parlimen Balik Pulau merangkap Timbalan Menteri Pelancongan, Seni dan Budaya, Muhammad Bakhtiar Wan Chik.
Mengulas lanjut, Mohd. Tuah tidak menolak kemungkinan akan meneruskan majlis tersebut pada tahun 2021 dengan beberapa penambahbaikan.
“Kita bercadang untuk buka tawaran kepada anak muda yang ingin mendirikan rumah tangga sekitar Pulau Pinang ini… dan kita juga cuba buka kepada mana-mana KADUN (kawasan Dewan Undangan Negeri) atau Parlimen yang ingin mengadakan majlis walimatulurus perdana ini, kita sedia membantu,” jelasnya lagi.
Difahamkan, kira-kira 5,000 tetamu hadir memeriahkan majlis tersebut yang berlangsung dekat Masjid An-Nur Titi Teras, di sini.
Oleh : WATAWA NATAF ZULKIFLI
MPSP laksana projek penanaman padi model pengurusan ekologi yang lebih mesra alam
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.